CELEX: 62008TN0567
Language: da
Date: 2008-12-19 00:00:00
Title: Sag T-567/08 P: Appel iværksat den 19. december 2008 af Bart Nijs til prøvelse af dom afsagt den 9. oktober 2008 af Personaleretten i sag F-49/06, Nijs mod Revisionsretten

7.3.2009   
            
            
               DA
            
            
               Den Europæiske Unions Tidende
            
            
               C 55/39
            
         Appel iværksat den 19. december 2008 af Bart Nijs til prøvelse af dom afsagt den 9. oktober 2008 af Personaleretten i sag F-49/06, Nijs mod Revisionsretten
   (Sag T-567/08 P)
   (2009/C 55/70)
   Processprog: fransk
   Parter
   
      Appellant: Bart Nijs (Bereldange, Luxembourg) (ved avocat F. Rollinger)
   
      Den anden part i appelsagen: Revisionsretten for De Europæiske Fællesskaber
   Appellantens påstande
   
               —
            
            
               Appelstævningen antages til realitetsbehandling.
            
         
               —
            
            
               Appellanten gives medhold i sine påstande.
            
         
               —
            
            
               Følgelig ophæves kendelse afsagt den 9. oktober 2008 af Personaleretten i sag F-5/07, Bart Nijs mod Revisionsretten.
            
         Anbringender og væsentligste argumenter
   Ved denne appel har appellanten nedlagt påstand om ophævelse af dom afsagt af Personaleretten den 9. oktober 2008 i sag F-49/06, Nijs mod Revisionsretten, hvorved appellantens søgsmål med påstand om annullation af afgørelsen om ikke at forfremme ham til lønklasse A*11 i forfremmelsesåret 2005, dels om erstatning, delvis ikke blev antaget til realitetsbehandling, delvis var ugrundet.
   Til støtte for sin appel har appellanten fremsat fire anbringender gældende:
   
               —
            
            
               En fordrejning af stævningen og replikken, for så vidt som Personaleretten i den anfægtede dom erstattede et anbringende om, at der ikke forelå en besluttende retsakt fra ansættelsesmyndigheden, hvilket indebærer en fuldstændig manglende begrundelse, med et helt andet anbringende.
            
         
               —
            
            
               En tilsidesættelse og/eller fordrejning af bevisforholdene, idet Personaleretten ikke har taget hensyn hertil.
            
         
               —
            
            
               En fejlagtig pålæggelse af bevisbyrden, for så vidt som Personaleretten burde have krævet bevis for sagsøgtes påstande.
            
         
               —
            
            
               En tilsidesættelse af formodningen om uskyld som førte til, at appellanten blev tilpligtet at betale sagsomkostningerne i første instans.